**Njoftim për publikimin e sondazhit online**

**Titulli** : “Sondazhi online për mbledhjen e rekomandimeve të komunitetit për projekt buxhetin afatmesëm 2022 - 2024

**Propozuesi**: Sondazhi është propozuar nga Komisioni i Ekonomisë dhe Buxhetit.

**Sqarime**: Sondazhi online bazohet mbi të dhënat e raportit të monitorimit të zbatimit të buxhetit të bashkisë për vitin 2020. Qëllimi i këtij sondazhi është të mblidhen sugjerimet e komunitetit lidhur me:

* Mënyrën si janë shpenzuar fondet për ofrimin e shërbimeve nga bashkia.
* Performancën e shërbimeve të ofruara nga bashkia.
* Shërbimet prioritare të komunitetit.

**Kalendari i konsultimit**: Mbledhja e mendimeve dhe rekomandimeve të komunitetit do të bëhet përmes platformës elektronike të sondazhit online. Sondazhi do të jetë online deri në 15 Nëntor 2022.

**Pjesëmarrës:**

* **Nga ana e Bashkisë**: Kryetarët e të gjithë Komisioneve të Këshillit të Bashkisë, Koordinatori për Njoftimin dhe Konsultimin Publik, këshilltarë, drejtues/punonjës të administratës që lidhen me cështjen që konsultohet.
* **Nga komuniteti**: Banorët e Bashkisë, anëtarët e shoqërisë civile, anëtarë të biznesit, medias dhe akademisë, Kryetarët e Fshatrave dhe Ndërlidhësit Komunitarë.

**Format e konsultimit:** Pyetësor online. Sondazhi aksesohet në linkun:

<https://forms.gle/PoKdojS5NkDNzf3G7>

|  |  |
| --- | --- |
| Qëllimi i këshillimit publik | Këshillimi publik përmes sondazhit online synon tërheqjen e mendimit të qytetarëve, biznesit, shoqërisë civile, medias dhe akademisë lidhur me prioritetet që kanë për shërbimet / funksionet e ofruara nga Bashkia.  Mbledhja e mendimeve dhe rekomandimeve të komunitetit, do t’i shërbejë Këshillit për të përcaktuar se si do të përdoren fondet publike në ofrimin e shërbimeve për tre vitet e ardhshme 2022 – 2024, dhe të sigurojë që përdorimi i tyre është në përputhje me nevojat e komunitetit për përmirësimin e shërbimeve prioritare të përcaktuar nga to. |
| Përshkrimi i çështjes që trajton sondazhi online | Miratimi i projekt buxhetit afatmesëm është një vendim i rëndësishëm që merret nga Këshilli i Bashkisë, pasi përcakton fondet që do të përdoren për të gjitha shërbimet / funksionet e ushtruara nga Bashkia dhe performancën e tyre. Këshilli i Bashkisë duhet të sigurohet që fondet publike shkojnë për përmirësimin e shërbimeve që ofrohen nga Bashkia për komunitetin dhe adresojnë nevojat e tyre, brenda kapaciteteve financuese të Bashkisë. |
| Pyetjet që ngre Këshilli ndaj publikut | Këshilli i Bashkisë është i interesuar të marrë opinionin e komunitetit në lidhje me cështjet si vijon :   1. A jeni dakort me mënyrën si janë shpenzuar paratë? Shprehni opinionet tuaja në lidhje me këtë? 2. Si e vlerësoni performancën e bashkisë për shërbimet kryesore të ofruara? 3. Prioritet e publikut: Zgjidhni ato shërbime për të cilat mendoni se duhet shpenzuar më shumë (2% ose më pak është shpenzuar) 4. A jeni të gatshëm të paguani më shumë taksa / tarifa për përmirësimin e shërbimeve të ofruara? 5. Nëse do i jepni notën e performancës bashkisë tuaj, çfarë note do i jepni nga 1 në 10 për vitin 2020? |
| Kontaktet dhe afatet e dërgimit të komenteve, rekomandimeve, vërejtjeve; | Komentet dhe rekomandimet tuaja jepen direkt nëpërmjet **votimit në platformën e sondazhit online,** **BRENDA DATËS 15.11.2021.**  Sondazhi aksesohet mund të aksesohet si më poshtë:   * Në adresën zyrtare të internetit të Këshillit të Bashkisë; * Në facebook zyrtar të Këshillit të bashkisë; * Në adresën zyrtare të internetit të Bashkisë   Për çdo vështirësi apo paqartësi lidhur me sondazhin, mund të kontaktoni drejtpërdrejtë me Sekretarin e Këshillit të Bashkisë Ardian Celepija:  Email: ardian.celepija@vaudejes.gov.al |
| Ndryshimet kryesore dhe/ose alternativat e mundshme | Opsionet e mundëshme janë për t’u shqyrtuar nga ana e Këshillit :  Ndryshime në alokimin e fondeve për programe të caktuara me qëllim përmirësimin e shërbimeve të ofruara nga Bashkia. |
| Projekt-vendimi, relacioni shoqërues, studime apo materiale me informacion në lidhje me cështjen që konsultohet | Dokumentin interaktiv të monitorimit të bashkisë mund t’i gjeni në linkun https://buxheti.info/. |
| Shpjegim të procesit që do ndjekë dhe veprimet qe do të ndërmarrë Këshilli për të shqyrtuar rekomandimet nga publiku deri në marrjen e vendimit | Konsultimi publik përmes sondazhit do të jetë i munduar deri në 15 Nëntor 2021, por mbledhja dhe shqyrtimi i rekomandimeve do bëhet në disa faza:   * Rekomandimet e ardhura deri në 15 Maj 2021; * Rekomandimet e ardhura deri në 15 Nëntor 2021.   Pas mbledhjes së rekomandimeve, Këshilli i Bashkisë do të ndjekë hapat:   1. Realizimin nga ana e Sekretariatit të Këshillit i një Përmbledhje të Rekomandimeve dhe rezultateve të plota të Sondazhit. 2. Dërgimi i kësaj Përmbledhje Rekomandimesh Kryetarit të Bashkisë, Komisionit të Ekonomise dhe Financës dhe çdo këshilltari të bashkisë. 3. Shqyrtimi nga ana e komisionit të ekonomisë dhe financës (**mbledhja e komisionit është e hapur për publikun sipas datave të parashikuara në kalendar)** të cdo rekomandimi dhe të opinionit të Kryetarit të Bashkisë. 4. Marrja e vendimit për rekomandimet që do të përfshihen në projekt buxhetin afatmesëm dhe projekt buxhetin vjetor. 5. Diskutimi dhe miratimi i aktit në **seancën e hapur** të Mbledhjes së Këshillit. 6. **Informimi i komunitetit,** për marrjen në konsideratë të rekomandimeve ose për mosmarrjen në konsideratë dhe arsyet e mosmarrjes në konsideratë të tyre. 7. **Publikimi** i aktit në faqen e Këshillit të Bashkisë dhe në tabelat e informimit 8. **Njoftimi** i administratës për aktin e miratuar 9. **Monitorimi** i zbatimit të tij |
| Data e publikimit | 01.04.2021 |